РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 14.07.2021 г.

Днес, 14.07.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов                                                                                                                       
                                                                                              Боян Новански /online/
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност:

 1.ОТНОСНО: Предложение за актуализация на Инвестиционната програма за 2021 г. на Висш съдебен съвет по 	§ 51-00 „Основен ремонт на дълготрайни материални активи“.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ОДОБРЯВА   актуализирано  поименно разпределение на разходите   по  § 51-00 „Основен ремонт на дълготрайни материални активи“ на органите на съдебната власт за 2021 г. – промяна на прогнозни сметни стойности и годишни задачи за 2021 г. за обекти, представляващи аксесорни договори, и включване на нови обекти, чрез извършване  на  вътрешно-компенсирана корекция в рамките на § 51-00 „Основен ремонт на ДМА“ за 2021 г., и намаляване на утвърдените средства по § 51-00 „Основен ремонт на ДМА“ за 2021 г. с  извършена корекция от § 51-00 в § 52-00  /6 300 лева РС Харманли и 6 300 лева РС Свиленград/ от 21 945 314 лева на 21 932 714 лева, съгласно Приложение „Сметни стойности и разчети за финансиране на капиталовите разходи и трансфери през 2021 г.“.

1.2. ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“ на органите на съдебната власт за 2021 г. – промяна на прогнозни сметни стойности и годишни задачи за 2021 г. за обекти, представляващи аксесорни договори, и включване на нови обекти, чрез извършване на вътрешно-компенсирана корекция в рамките на § 51-00 „Основен ремонт на ДМА“ за 2021 г.,  и  намаляване  на  утвърдените  средства по § 51-00 „Основен ремонт на ДМА“  за  2021 г.  с извършена корекция  от  § 51-00  в § 52-00  /6 300 лева  РС Харманли и 6 300 лева РС Свиленград/ от 21 945 314 лева на 21 932 714 лева, съгласно Приложение „Сметни стойности и разчети за финансиране на капиталовите разходи и трансфери през 2021 г.“.

	1.3. ВНАСЯ предложението като редовна точка в следващо редовно заседание на Пленума на Висшия съдебен съвет,  след съгласуване с Комисия „Бюджет и финанси“ към Пленума на Висшия съдебен съвет.

2.ОТНОСНО: Определяне на изпълнител на обществена поръчка по реда на чл. 20, ал. 4, т. 3 от ЗОП с предмет „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и строително-монтажни работи по основен ремонт на сградата на Районен съд – Ихтиман“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
2.2. ПРИЕМА за изпълнител на услуга с предмет: „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на обект „Проектиране и строително-монтажни работи по основен ремонт на сградата на Районен съд - Ихтиман“ - „АЛФА М - 98“ ЕООД, с ценово предложение на стойност 4 848,00 /четири хиляди осемстотин четиридесет и осем/ лв. без ДДС или 5 817,00 /пет хиляди осемстотин и седемнадесет/ лв. с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
2.3. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2.2.
2.4. ИЗПРАЩА решението на Комисия „Бюджет и финанси“ към Пленума на Висшия съдебен съвет, за сведение

	3.ОТНОСНО: Определяне на изпълнител на обществена поръчка по реда на чл. 20, ал. 4, т. 3 от ЗОП с предмет „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на строеж: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ .

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
3.2. ПРИЕМА за изпълнител на услуга с предмет „Изготвяне на оценка на съответствието на инвестиционен проект, оценка на съответствието по част „Енергийна ефективност“, упражняване на строителен надзор и осъществяване на инвеститорски контрол на строеж: „Изготвяне на инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор и изпълнение на СМР за обект: „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“ - „Про Консулт СК“ ООД, с ценово предложение на стойност 4 050,00 /четири хиляди и петдесет/ лева без ДДС или 4 860,00 /четири хиляди осемстотин и шестдесет/ лева с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
3.3. ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 3.2.
3.4. ИЗПРАЩА решението на Комисия „Бюджет и финанси“ към Пленума на Висшия съдебен съвет, за сведение.

	4.ОТНОСНО: Определяне на изпълнител на обществена поръчка по реда на чл. 20, ал. 4, т. 3 от ЗОП с предмет „Строителен надзор и инвеститорски контрол на обект: "Основен ремонт по преустройство на част от обществена сграда на пл. „Акад.Николай Хайтов“ № 8 в гр. Асеновград за нуждите на съдебната власт“.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
4.2. ПРИЕМА за изпълнител на услуга с предмет „Строителен надзор и инвеститорски контрол на обект:  „Основен ремонт и преустройство на част от сграда на пл. „Акад. Николай Хайтов“ № 8, в гр. Асеновград, за нуждите на съдебната власт“ – „Аспект“ ООД, с ценово предложение на стойност 8 100,00 лв. без ДДС или 9 720,00 лв. с ДДС. Обектът е включен в Инвестиционната програма на ВСС по § 51-00 „Основен ремонт на ДМА“.
4.3. ВЪЗЛАГА на дирекция „Управление на собствеността на съдебната власт“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 4.2.
4.4. ИЗПРАЩА решението на Комисия „Бюджет и финанси“ към Пленума на Висшия съдебен съвет, за сведение

-		Текущи ремонти:

	5.ОТНОСНО: Писмо от административния ръководител на Районен съд – Дулово, с вх. № ВСС-9961/23.06.2021 г., за осигуряване на средства за извършен авариен ремонт на отоплителна инсталация.
Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на инж. Юрий Георгиев, главен експерт в отдел „Инвестиции и строителство“, дирекция „Управление на собствеността на съдебната власт“.
5.2. ПРИЕМА за необходимо осигуряване на финансови средства в размер на стойност 1 930,00 лв. без ДДС или 2 316,00 лв. с ДДС за разплащане на извършен необходим ремонт на отоплителната инсталация в сградата на ул. „Васил Левски“ № 12, гр. Дулово, възложена за стопанисване на административния ръководител на РС – Дулово.

Мотиви: Извършеният ремонт е бил необходим с оглед решаването на експлоатационните проблеми, възникнали в края на отоплителния сезон и за възстановяване на нормалната работа на инсталацията през новия отоплителен сезон. Ремонтните работи са извършени от дружеството  доставило и монтирало котела през 2015 година - „Евебра“ ЕООД, гр. Русе. 

Справка за отпуснатите средства на Районен съд – Дулово
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016			
2017			
2018			
2019	24 836 лв..	за текущ ремонт на санитарни възли 	
2020			
2021	47018 лв.	СРР стени и тавани по коридор, мазилки, шпакловки, боя	

5.3. УКАЗВА на административния ръководител на РС – Дулово да предприеме необходимите действия, за извършване на техническа  експертна оценка на експлоатационното състояние на съществуващия котел и инсталация в сградата на ул. „Васил Левски“ №12, гр. Дулово с цел планиране на бъдещ основен ремонт на инсталацията и подмяна на котела, при необходимост.
5.4. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Дулово със сумата от 2 316,00 лв. за разплащане на извършен необходим ремонт на отоплителната инсталация в сградата на ул. „Васил Левски“ № 12, гр. Дулово. Средствата да бъдат осигурени от неразпределения резерв за непредвидени неотложни разходи по бюджета на съдебната власт.
	5.5. ИЗПРАЩА решението на Комисия „Бюджет и финанси“ към Пленума на ВСС, за действия по компетентност и на административния ръководител на Районен съд – Дулово, за сведение и изпълнение.
	5.6. ВЪЗЛАГА на дирекция „Управление на собствеността на съдебната власт“ след получаване на информацията по т. 5.3. да докладва отново на Комисията относно необходимостта за извършване на основен ремонт на отоплителната инсталация и котела в сградата на ул. „Васил Левски“ № 12, гр. Дулово.

- Управление на собствеността:

6.ОТНОСНО: Извършване на разход за осъществена физическа денонощна охрана на имот, находящ се в гр. София, бул. „Александър Стамболийски“ № 82, предоставен в управление на Пленума на ВСС. 
Приложение: Доклад от Надя Горгорова – старши експерт-икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада от Надя Горгорова – старши експерт-икономист в отдел „Управление на собствеността“, дирекция „Управление на собствеността на съдебната власт“.
6.2. ДАВА СЪГЛАСИЕ сумата в размер на 2 059,36 /две хиляди и петдесет и девет лева и 36 ст./ с ДДС, представляващ разход за осъществена физическа денонощна охрана за периода от 18.03.2021 г. до 31.03.2021 г. на имот, находящ се в гр. София, бул. „Александър Стамболийски“ № 82, предоставен в управление на Пленума на Висшия съдебен съвет, да бъде поета от бюджета на Висшия съдебен съвет.
6.3. ИЗПРАЩА решението по т. 6.2., ведно с преписката на Комисия „Бюджет и финанси“ към Пленума на Висшия съдебен съвет, за произнасяне по компетентност.

7.ОТНОСНО: Писмо с рег. № ВСС-720/15.01.2021 г. на Агенция за качеството на социалните услуги към Министерство на труда и социалната политика.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада от Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт”, към администрацията на Висшия съдебен съвет.
7.2. ВЪЗЛАГА на дирекция „Управление на собствеността на съдебната власт“ да подготви писмо до Министерство на регионалното развитие и благоустройство, в което да се изложи фактическата обстановка и да се отправи запитване относно възможността за временно ползване  на част от ПИ с идентификатор № 68134.802.2358 в размер на 45 кв. метра, находяща се в непосредствена близост до сграда с идентификатор 68134.802.2358.7, за паркиране на служебни автомобили на Агенция за качеството на социалните услуги, до възникване на необходимост, за нуждите на органите на съдебната власт.	 Недвижимият имот с идентификатор 68134.802.2358 намиращ се в гр. София, общ. „Изгрев“, бул. „Г. М. Димитров“ № 42 е актуван с акт за публична държавна собственост /АПДС/ № 10712/18.02.2021 г. с предоставени права за управление на Висшия съдебен съвет, за нуждите на Национална следствена служба /НСлС/ на Република България.

-	Разни.

8.ОТНОСНО: Проект на решение за предоставяне на права на Комисия „Управление на собствеността“ към Пленума на Висшия съдебен съвет за приемане на решения в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1.ПРЕДЛАГА на Пленума на Висшия съдебен съвет да приеме следното решение:

1. ДЕЛЕГИРА на Комисия „Управление на собствеността“ към Пленума на Висшия съдебен съвет в състав не по-малко от четирима нейни членове в периода, когато не се провеждат заседания на Пленума на ВСС, следните правомощия:
1.1. Да приема решения, свързани с организиране управлението и стопанисването на сграден фонд за нуждите на  съдебната власт.
1.2. Да приема решения за утвърждаване на актуализирано поименно разпределение на капиталовите разходи по § 51-00 „Основен ремонт на ДМА“ и       § 52-02 „Придобиване на ДМА“ в рамките на утвърдената обща годишна задача за 2021 г., след съгласуване с Комисия „Бюджет и финанси“ към Пленума на ВСС.
2. Делегирането на посочените в т. 1.1 и т. 1.2 правомощия се отнася за периода след последния Пленум на ВСС през м. юли 2021 г. до първия Пленум на ВСС през м. септември 2021 г. 
3. Комисия „Управление на собствеността“ към Пленума на ВСС да уведоми Пленума на ВСС за приетите решения по т. 1.1 и т. 1.2 на първото заседание на Пленума на Висшия съдебен съвет през месец септември 2021 г.

8.2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 22.07.2021 г. 

9.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2021 г., към 31.05.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.05.2021 г.

9.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.05.2021 г. на Комисия „Бюджет и финанси“ към Пленума на Висшия съдебен съвет.

9.3. ВЪЗЛАГА на дирекция „Управление на собствеността на съдебната власт“ да подготви напомнително писмо до изпълнителния директор на „Обединена българска банка“ АД, във връзка с приключване в кратки срокове на стартиралата процедура за изменение на ПУП за УПИ V2226, кв. 124 по плана на гр. Нова Загора, с цел индивидуализиране на имота за закупуване от страна на Висшия съдебен съвет. Писмото да бъде предоставено за подпис на представляващия Висшия съдебен съвет.

10.ОТНОСНО: Проект на решение за упълномощаване на административния ръководител на Районен съд – Балчик за предприемане на необходимите действия по реда на ЗУТ за обект: „Реконструкция на съществуваща сградна газова инсталация и газови уреди в сградата на Районен съд - Балчик“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1.ПРИЕМА доклада на инж. Стоянка Георгиева – главен експерт в  отдел „Инвестиции и строителство“, дирекция „Управление на собствеността на съдебната власт“.

10.2. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА, в качеството си на възложител по ЗУТ, административния ръководител на Районен съд – Балчик, да представлява Висшия съдебен съвет пред съответните държавни и общински органи, експлоатационните дружества, като подава заявления, получава документи, съгласува документация и сключва договори за присъединяване към техническата инфраструктура, договори с експлоатационните дружества, и др. във връзка с изпълнение на обект: „Реконструкция на съществуваща сградна газова инсталация и газови уреди в сградата на Районен съд - Балчик“.

10.3. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 22.07.2021 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ